જીણાભાઇના ભવનમાં પ્રભુએ નિવાસ રાખ્યો. મહાપ્રભુ ભવનાથ મહાદેવ તેમજ હાટકેશ્વર મહાદેવના દર્શને પધાર્યા. ત્યાં અનેક નાગરોને ધણી ધણી દક્ષિણા આપી. શ્રીજી મહારાજ જીણાભાઇ ને ત્યાં આવીને કહે કે જીણાભાઇ! હવેતો તમે ખુશ થયાને? મહારાજ! મારા મનનો એક સંક્લ્પ બાકી રહી જાય છે. અમદાવાદ, મૂળી, વડતાલમાં જે તમે મંદિરો કર્યા છે, એ પ્રમાણે મહારાજ મારા મનની ઇરછા છે, આપ જુનાગઢમાં પણ એક સુંદર મંદિર તૈયાર કરાવો. મારો આ દરબાર ગઢ આખો સમર્પી દઉ. તથાસ્તુઃ સ્વામિનારાયણ ભગવાને હા પાડી બ્રહ્માનંદ સ્વામીને કહયું સ્વામી આ કામ તમારે ઝડપી લેવાનું છે. સ્વામી એ હા પાડી. કવિરાજ બ્રહ્માનંદ સ્વામીએ જુનાગઢમાં પોતાની ઝોળી ભરાવી. સોરઠના હરિભક્ત સતસંગીઓને એક્ઠા કરી મંદિરનું કામ ચાલુ કરાવ્યું.